Case ID: 1069199
Sentence 2: Belə ki, o, xx.xx.2018-ci il tarixdə saat 00:15 radələrində orta dərəcəli alkoqol sərxoşluğu vəziyyətində, yaxın qonşusu - ünvan 2 ünvanında yaşayan Zərərçəkmiş şəxs2 yaşadığı evin küçə qapısının qarşısına gələrək qapısını döyüb sonuncuya yaşadığı evin həyətyanı sahəsində qoyduğu müşahidə kamerasını onun həyətində olan sanitar qovşağına istiqamətləndirdiyini bildirib narazılıq etdikdə, Zərərçəkmiş şəxs2 ona həyətinə müşahidə kamerası deyil, sensorlu işıq qoyduğunu bildirmiş, aralarında yaranmış mübahisənin qanuni yollarla və ya ümumi razılaşma əsasında həllinin mümkün olmasına baxmayaraq, real olaraq isə müşahidə kamerası olmadığı halda, sadəcə Zərərçəkmiş şəxs2 həyətinə müşahidə kamerası quraşdırmasını bəhanə kimi istifadə edərək, hər hansı real əsaslar olmadan mübahisəni gərginləşdirib ictimai qaydanı kobud surətdə pozan, cəmiyyətə açıqca hörmətsizlik ifadə edən, şəxslər üzərində zor tətbiq edilməsi ilə müşayiət edilən qərəzli hərəkətlər edərək, yəni qonşuluq münasibətlərinə və cəmiyyətdə insanlar arasında təşəkkül tapmış birgəyaşayış qaydalarına məhəl qoymadan, eləcə də qonşuluqda yaşayan şəxslər üçün aşkar surətdə ictimai qaydaya əhəmiyyətli dərəcədə laqeydlik göstərməklə, uzun müddətdir normal qonşuluq münasibətində olmasına baxmayaraq, əvvəllər aralarında heç bir ziddiyyət və ya münaqişə olmadığı halda, cəmiyyətdə hamı tərəfindən qəbul edilmiş elementar əxlaq və mənəviyyat normalarını tapdalamaqla, cəmiyyətə açıqca hörmətsizlik edərək, nalayiq söyüşlər söyərək, Zərərçəkmiş şəxs2 qolundan tutub çəkərək özünün yaşadığı ünvan 3 ünvanında yerləşən fərdi yaşayış evinin həyətinə gətirib orada öz xuliqanlıq hərəkətlərini davam etdirərək qəsdən sonuncunun sifət nahiyəsindən bir dəfə yumruqla və sinə nahiyəsindən təpiklə vuraraq sol Vİ qabırğasının yerdəyişməyən sınığı, döş qəfəsinin sol yan səthində yumşaq toxumanın əzilməsi, sol göz almasının ağlı qişasına qansızma, sol qaşüstü, sol almacıq, burunun sol yan səthi, sol yanaq və üst dodaq nahiyəsinin sıyrıqları xəsarətləri ilə nəticələnən, sağlamlığın qısa müddətə pozulmasına səbəb olan sağlamlığa yüngül zərər vurmaya aid bədən xəsarətləri yetirərək qərəzli xuliqanlıq hərəkətləri etmiş, bu vaxt səsə hadisə yerinə gəlmiş Zərərçəkmiş şəxs1 ictimai borcunu yerinə yetirmək üçün onu intizama dəvət edib sakitləşdirməyə çalışmış, lakin o, sonuncunun əri Zərərçəkmiş şəxs2 qarşı fiziki zor tətbiq etməkdə davam etmiş, Zərərçəkmiş şəxs1 həmin vaxt ictimai borcunu və ictimai qaydanın qorunması üzrə vəzifələrin yerinə yetirilməsi ilə əlaqədar onun xuliqanlıq hərəkətlərinin qarşısını almaq üçün yaxın qohumu olan əri Zərərçəkmiş şəxs2 vurmaması üçün tutub kənara çəkən zaman Zərərçəkmiş şəxs1 qanuni tələbinə məhəl qoymayıb öz qərəzli xuliqanlıq hərəkətlərini davam etdirərək Zərərçəkmiş şəxs2 aldığı xəsarətlərdən sonra faktiki köməksiz vəziyyətdə olduğunu görüb onun gözü qarşısındaqəsdən xüsusi amansızlıqla və xuliqanlıq niyyəti ilə Zərərçəkmiş şəxs1 sifət nahiyəsindən bir dəfə yumruq zərbəsi vuraraq sonuncuya qapalı kəllə beyin travması, baş beyin silkələnməsindən sonrakı asteno-nevrotik vəziyyət, sol üçlü sinirin travmatik hissəvi zədələnməsi, burun sümüyünün sınığı və burun tənəffüsünün orta dərəcəli pozulması, təpə nahiyəsinin xəsarətləri ilə nəticələnən, sağlamlığın uzun müddətə pozulmasına səbəb olan qəsdən sağlamlığa az ağır zərər vuran xəsarətlər yetirməklə qəsdən qərəzli xuliqanlıq və xuliqanlıq niyyətilə qəsdən sağlamlığa az ağır zərər vurma cinayət əməllərini törətmişdir.